फारूक अब्दुल्ला ने पीएम मोदी पर बोला हमला, अनुच्छेद 370, 35A से छेड़छाड़ पर केंद्र को दी चुनौती  
फारूक अब्दुल्ला ने पीएम मोदी पर बोला हमला
उन्होंने पीएम मोदी को एक अभिनेता बताया
अनुच्छेद 370 और 35A से छेड़छाड़ पर केंद्र को दी चुनौती
फारूक अब्दुल्ला यह भी कहा कि अगर ये अनुच्छेद अस्थायी हैं, तो जम्मू एवं कश्मीर और भारत का विलय भी अस्थायी है. प्रधानमंत्री नरेंद्र मोदी पर हमला करते हुए अब्दुल्ला ने कहा, "मोदी ही एकमात्र व्यक्ति नहीं हैं जो देश चला सकते हैं. वह एक अभिनेता हैं। मैंने अबतक उनके जैसा अभिनेता नहीं देखा." गांदरबल कस्बे में नेशनल कान्फ्रेंस समर्थकों की सभा को संबोधित करते हुए अब्दुल्ला ने मोदी पर चुभनेवाला कटाक्ष किया.
फारूक अब्दुल्ला ने कहा, "मोदी में देश को चलाने की क्षमता नहीं है. वह एक अभिनेता हैं. मैंने अभी तक उन जैसा अभिनेता कभी नहीं देखा है." फारूक अब्दुल्ला श्रीनगर सीट से इस बार फिर लोकसभा उम्मीदवार हैं. उन्होंने कहा, "भाजपा नेता अमित शाह और अरुण जेटली ने कहा है कि वे अनुच्छेद 35ए और 370 समाप्त कर देंगे, उन्हें ऐसा करने दीजिए. हम देखेंगे कि वे ऐसा कैसे करते हैं." बता दें कि फारूक अब्दुल्ला श्रीनगर सीट से इस बार फिर लोकसभा उम्मीदवार हैं.